เรื่องร้องเรียน (PM2.5,เสียงรบกวน) วันที่ 2023-01-14 05:50:10 — แขวงยานนาวา เขตสาทร กรุงเทพมหานคร
ดิฉันต้องการร้องเรียนเกี่ยวกับการก่อสร้างโรงแรมบ้านนอนเล่น 93 ซ.นราธิวาส 4, ถ.นราธิวาสราชนครินทร์, แขวงยานนาวา, เขตสาทร, กรุงเทพฯ 10120

ที่มีการก่อสร้างต่อเติมมาเป็นเวลา 5 ปีแล้ว เริ่มต้นตั้งแต่ปี 2561 และไม่รู้จะเสร็จสิ้นการก่อสร้างเมื่อไหร่ ดิฉันถามไปสำนักงานเขตและที่ช่างรับเหมาก่อสร้าง ก็จะได้รับคำตอบว่าจะเสร็จสิ้นปี 2563, เมษายน 2564, สิ้นปี 2564, เมษายน 2565, สิ้นปี 2565 คือไม่ทราบว่าการก่อสร้างอาคารเพื่อการธุรกิจการค้าจะสร้างไปได้เรื่อย ๆ โดยไม่มีกำหนดเวลาแบบนี้ได้ด้วยเหรอคะ เข้าใจว่าเจ้าของเป็นหลานสาวกลุ่มบริษัทยักษ์ใหญ่ที่ไม่จำเป็นต้องคำนึงถึงดอกเบี้ยเงินกู้ที่ต้องชำระ แต่น่าจะเห็นใจคนที่อยู่รอบข้างบ้าง

ตั้งแต่มีการก่อสร้างมาเห็นว่ามีการเปลี่ยนผู้รับเหมาแทบทุกปี ช่างรับเหมารายล่าสุดก็เพิ่งมารับงานเดือนพฤศจิกายน 2565 และช่างแต่ละคนที่ได้คุยด้วย จะพูดว่าเจ้าของโรงแรมจะเปลี่ยนแบบเปลี่ยนแผนบ่อยมาก จะมีไอเดียผุดมาทุกเดือน ขนาดการลงเสาเข็มในพื้นที่ไม่ถึง 500 ตารางเมตร ยังใช้เวลาปีครึ่ง มีต้องตอกเสาเข็มสองครั้ง ขุดบ่อใต้ดินอีก โรงแรมที่สร้างอยู่ข้าง ๆ ขนาดใหญ่กว่า ใช้เวลาสร้างแค่ 1 ปี

เวลาก่อสร้างจะมีเสียงดังมาก และมีฝุ่นเยอะมาก ผืนสแล็นที่เอามาคลุมก็ขาด ๆ ปรุ ๆ ไม่สามารถปิดฝุ่นได้เลย ชาวบ้านแถวนี้ก็บ่นเรื่องฝุ่นกันมาก แต่เขาคงไม่กล้าพูด มีช่วงนึงที่มีการเจาะตึกเสียงดังมากเหมือนเครื่องบินลง ดิฉันขนาดอยู่ในบ้านปิดหน้าต่าง ก็ยังไม่สามารถคุยโทรศัพท์ได้เลย โทรไปแจ้ง 1555 ยังจะคุยกับเจ้าหน้าที่ไม่ได้ ต้องให้เจ้าหน้าที่บันทึกเสียงความดังเอาไว้ ทางโรงแรมก็ไม่มีการแจ้งเรื่องเสียงล่วงหน้า 

และอีกเสียงนึงที่ดังตลอดเวลาคือเสียงเจียร/ตัดเหล็ก ดังมาก ๆ จริงๆ ตั้งแต่ 8 โมงเช้า-5 โมงเย็น เพราะโรงแรมนี้ไปเอาไอเดียวิเศษมาต้องการสร้างด้วยเหล็กทั้งหลัง เสียงดังมาเป็นปี และมีกลิ่นเหม็นไหม้มาก แจ้ง 1555 ไปแล้วก็ไม่มีอะไรดีชึ้น สำนักงานเขตก็ออกมาเตือนว่าให้เปิดพัดลมพัดกลิ่นไปเข้าไปทางตึกตัวเอง ซึ่งช่างรับเหมาคนก่อนเขาก็คงทำตาม แต่พอเปลี่ยนช่างใหม่ กลิ่นก็กลับมาเหมือนเดิม

การก่อสร้างที่ผ่าน ๆ มา ก็ดูไม่มีการควบคุมดูแลที่ดี บางทีช่างเชื่อมเหล็กอยู่ก็ไม่มีอะไรป้องกันเลย แล้วประกายไฟก็กระจายไปรอบ ๆ บางทีก็ไปโดนผืนสแล็น บางที่ก็มายืนเกาะรั้วบ้านดิฉันเพื่อเจาะทุบกำแพงด้านตัวเอง ซึ่งดิฉันก็ต้องลงไปเตือนว่าดิฉันไม่ได้อนุญาติให้ทำ สีที่ทาก็เลอะมาเต็มบ้านดิฉัน ก็ต้องไปบอกให้มาเก็บมาเคลียร์ ตอนนี้มาเจาะกระจกบล็อค ก็ไม่มีผืนสแล็นมาปิด เศาอิฐเศษปูนเศษฝุ่นก็กระเด็นปลิวเข้ามาอีก

ดิฉันต้องการทราบว่าโครงการก่อสร้างโรงแรมนี้เมื่อไหร่จะเสร็จ แล้วก็ขอให้เก็บเรื่องเสียงและฝุ่นให้ดีกว่านี้ ไม่ใช่ปล่อนให้ฝุ่นปลิวว่อนเป็นพายุฝุ่นแทบทุกวัน เป็นมลพิษ PM2.5 ตั้งเท่าไหร่ และตึกเก่า ๆ เอามาเจาะแบบนี้ มีเรื่องแร่ใยหินที่ต้องวิตกกังวลไหม กรุณาเช็คไปที่ 1555 ได้ดิฉันแจ้งไปบ่อยมาก แต่เหมือนจะไม่มีอะไรดีขึ้น เพราะทางโรงแรมเปลี่ยนช่างรับเหมาบ่อย ๆ ก็ต้องไปแจ้งเตือนตามด้วยอย่างนั้นเหรอคะ